STS-131

1. diena, pacelšanās

5. aprīlis 10:21 — 16:21 UTC
Discovery startēja 2010. gada 5. aprīlī 10:21:25 UTC no Kenedija kosmosa centra starta kompleksa LC39A. Pēc ieiešanas orbītā tika atvērtas kosmoplāna durvis un izvērsta Ku joslas antena, bet pēc aktivizēšanas tā nedarbojās kā paredzēts. Šī antana tiek izmantota liela ātruma datu (tai skaitā attēlu un video) pārraidīšanai uz zemi, kā arī ka radars tuvošanās un saslēgšanās operāciju laikā.

2. diena

6. aprīlis 00:21 — 16:21 UTC
Ar manipulatoram piestiprinātu sensoru stieni tika veikta kosmoplāna karstumaizsardzības pārklājuma apskati. Rezultāti tika ierakstīti, un tos uz zemi pārraidīs pēc tam, kad kosmoplāns pievienosies stacijai.

3. diena, saslēgšanās

7. aprīlis 00:21 — 16:21 UTC
Discovery ar SKS saslēdzās 07:44 UTC. Lūka starp kosmoplānu un staciju tika atvērta 09:11 UTC.

4. diena

8. aprīlis 00:21 — 16:21 UTC
No kosmoplana kravas telpas tika izcelts kravas modulis Leonardo. To veica ar stacijas manipulatoru, kuru vadīja Vilsone un Jamadzki. 04:24 UTC Leonardo tika pievienots pie Harmony moduļa. Lūkas uz to tika atvērtas 11:58 UTC. Apvienotā apkalpe sāka mantu pārnešanu. Mastrakjo un Andersons noslēdzās Quest slūžu kamerā, lai gatavotos nākamās dienas iziešanai kosmosā.

5. diena, 1. iziešana kosmosā

9. aprīlis 00:51 — 17:21 UTC
Iziešana atklātā kosmosā sākās 05:31 UTC, kuru veica R. Mastrakjo un K. Andersons. Darbus no stacijas iekšpuses koordinēja D. Metkalfa-Lindenburgere. Stacijas manipulatoru vadīja S. Vilsone un D. Datons. Vispirms Mastrakjo devās uz Discovery kravas telpu, kur pie jaunās amonjaka tvertnes piestiprināja ierīci objekta satveršanai ar manipulatoru. Savukārt Andersons devās uz fermas S1 segmentu, kur no vecās amonjaka tvertnes atvienoja amonjaka un slāpekļa vadus. Pēc tam kosmonauti noņēma transportēšanas stiprinājumus no amonjaka tvertnes kosmoplāna kravas telpā. 07:39 UTC tvertne tika atbrīvota, un Andersons ar abām rokām to pacēla virs galvas. 07:47 UTC tvertni satvēra stacijas manipulators un to pārvietoja uz mobilo transportieri. Pa to laiku Mastrakjo devās uz Kibo moduli, kur noņēma eksperimentu paraugus, lai tos nogādātu atpakaļ uz zemi. Kosmonauti pārvietojās uz mobilo transportieri, kur piestiprināja pārcelto tvertni. 09:20 viņi pārvietojās uz S0 fermu, kur nomainīja žiroskopu bloku Rate Gyro Assembly (RGA). 11:58 UTC iziešana kosmosā beidzās. Apkalpes locekļi, kas nebija iesaistīti ārpuskuģa aktivitātēs, nodarbojās ar mantu pārnešanu no Leonardo moduļa.

6. diena

10. aprīlis 00:21 — 17:21 UTC
Tika nolemts Discovery lidojumu pagarināt par vienu dienu, lai varētu veikt kosmoplāna karstumizolācijas pārklājuma papildu apskati. Iepriekšējos lidojumos to veica pēc atvienošanās no stacijas autonomā lidojumā. Tagad, kad nedarbojas ātrdarbīga sakaru antena, tas jāizdara pirms atvienšanās no SKS, lai novērojumu rezultātus varētu noraidīt uz zemi ar stacijas sakaru līdzekļiem.
Diena tika pavadīta, pārnesot mantas no Leonardo.
05:24 UTC iedarbojās uguns trauksmes signalizācija, un Discovery apkalpe ieņēma savas vietas kosmoplānā. Tika noskaidrots, ka nostrādājis sensors Zvezda modulī. SKS komandieris Oļegs Kotovs to skaidroja ar gaisa filtra tīrīšanā radītajiem putekļiem.

7. diena, 2. iziešana kosmosā

11. aprīlis 01:21 — 17:21 UTC
Otrajā iziešanā kosmosā piedalījās Mastrakjo un Andersons un darbus no stacijas iekšpuses koordinēja Metkalfa-Lindenburgere. Iziešana sākās 05:30 UTC. Vispirms viņi devās uz S1 sekciju, kur atvienoja veco amonjaka tvertni. Mastrakjo tvertni pacēla rokās un 06:29 UTC to satvēra manipulators. Tad to pārvietoja uz mobilo tronsportieri un 07:26 piestiprināja. Kamēr manipulatoru pārvietoja uz jauno tvertni, kosmonauti uzstādīja divas radiatoru fiksacijas ierīces uz P1 sekcijas.
07:52 manipulators satvēra jauno tvertni, kura 08:48 bija pārvietota uz S1 segmentu. 09:09 kosmonauti tvertni novietoja paredzētaja vietā. To piestiprinot, viņi sadūrās ar problēmu: ilgu laiku nevarēja pieskrūvēt pēdējo no četrām skrūvēm. Andersonam nācās atgriezties slūžu kamerā pēc papildu instrumentiem. Tādējādi viņi zaudēja pusotru stundu. 10:46 tvertne bija piestiprināta. Viņi sāka pievienot kabeļus un cauruļvadus, bet darbu nepabeidza līdz galam, jo vajadzēja atgriezties slūžu kamerā, lai pārbaudītu un notīrītu skafandrus no dzesēšanas sistēmas amonjaka.
11:30 kosmonauti atgriezās pie noņemtas tvertnes, noņēma to no mobilā transportiera. Tvertnei pievienoja stiprinājumus, ar kuriem tā tiks nostiprināta Discovery kravas telpā. Tad tvertni satvēra manipulators un pārvietoja uz fermas otru pusi, kur ta paliks līdz nākamajai iziešanai.
Kosmonautiem bija plānots noņemt mikrometeorītu paneli, bet laika trūkuma dēļ šo uzdevumu pārcēla uz nākamo reizi. Mastrakjo un Andersons slūžu kamerā atgriezās 12:45. Iziešana beidzās 12:56 UTC, ilgums 7 stundas 26 minūtes.

8. diena

12. aprīlis 01:51 — 18:21 UTC
Kosmonautiem šī bija daļēji atpūtas diena. Kosmonautikas dienas sakarā sakaru seansu ar SKS veica Krievijas prezidents Dmitrijs Medvedevs. Apkalpes turpināja mantu pārnešanu no Leonardo uz stacijas moduļiem un otrā virzienā.

9. diena, 3. iziešana kosmosā

13. aprīlis 02:21 — 19:21 UTC
Tāpat kā pirmās divas, arī trešo iziešanu kosmosā veica Mastrakjo un Andersons, un darbus no stacijas iekšpuses koordinēja Metkalfa-Lindenburgere. Iziešana sākās 06:14 UTC. Mastrakjo vispirms devās uz S1 sekciju, kur pabeidza jaunās amonjaka tvertnes cauruļvadu savienošanu. Andersons pa to laiku no vaļējās platformas 2 noņēma mirometeorītu pārklāju. Pēc tam abi devās pie vecās amonjaka tvertnes. Tā ar stacijas manipulatoru tika pacelta un pārvietota uz kosmoplāna kravas telpu, kur to iecēla 08:30 UTC. 09:10 kosmonauti tvertni noņēma no manipulatora un ievietoja tam paredzētajā transportēšanas konstrukcijā. Šeit viņi atkla sastapās ar stiprinājumu pieskrūvēšanas problēmu, līdz beidzot 10:35 tas izdevās.
Tā kā plānotais laiks bija pārtērēts, tika nolemts neveikt eksperimentu paraugu noņemšanu no Columbus moduļa ārpuses. Tā vietā kosmonauti pie Z1 segmenta veica sagatavošanas darbus antenas uzstādīšai, kura tiks uzmontēta STS-132 laikā. 12:26 viņi atgriezās slūžu kamerā.
Ieslēdzot dzesēšanas sistēmas jauno amonjaka tvertni, atklājās, ka viens no ventiļiem nedarbojas.

10. diena

14. aprīlis 03:21 — 20:21 UTC
Kosmonauti turpināja mantu pārnešanu. Inženieri uz zemes mēģināja novērst kļūmi ventilī pie dzesēšanas sistēmas pieslēgtās amonjaka tvertnes cauruļvadā. Nosūtot komandas, tas neizdevās. Tika izskatīta iespēja veikt ārpuskārtas iziešanu kosmosā, lai nomainītu amonjaka tvertni pret rezerves tvertni.

11. diena

15. aprīlis 04:21 — 21:20 UTC
Tika nolemnts neveikt ceturto iziešanu kosmosa, lai veiktu amonjaka tvertnes nomaiņu. Inzenieri novērtējuši, ka dzesēšanas sistēma var kādu laiku funkcionēt ar vienu cilpu. Tvertnes nomaiņu veiks vai nu SKS 23. ekspedīcijas dalībnieki vai STS-132.
Mantu pārnešana no Leonardo uz staciju un no stacijas uz kravas moduli tika pabeigta. Pavisam modulī atgādāšanai uz zemi tika iekrautas 2,5 t. 07:38 UTC lūkas uz Leonardo tika aizvērtas. Radās problēma Harmony salēgšanās mehānisma vadības bloka kabeļu savienojumā ar Leonardo. Pēc dažādām pārbaudēm izdevās atrisināt problēmu. 17:25 tika sākta pārejas dehermetizācija starp Harmony un Leonardo. 17:56 moduli satvēra stacijas manipulators. 19:48 tika sākta Leonardo atvienošanas operācija. 20:24 (aptuveni septiņas stundas vēlāk nekā plānots) modulis tika atvienots. 20:55 Leonardo atradās virs Discovery kravas telpas. Tā ievietošana kravas telpā tika pārcelta uz nākamo dienu. Apkalpes darba diena pagarinājās par vienu stundu.

12. diena

16. aprīlis 05:21 — 20:20 UTC
06:50 UTC tika turpināta Leonardo iekraušana Discovery kravas telpā. 07:15 UTC kravas modulis tika nostiprināts.
Talāko dienu kosmonauti pavadīja, veicot kosmoplana ārējā apšuvuma apskatei. Rezultāti uz zemi tika noraidīti caur SKS sakatu sistēmu.

13. diena, atvienošanās no SKS

17. aprīlis 04:21 — 20:20 UTC
STS-131 apkalpe atvadījās no stacijas apkalpes. 10:30 tika aizvērtas lūkas starp Discovery un SKS. Kosmoplāns no stacijas atvienojās 12:52 UTC. Tika veikts tradicionālais stacijas aplidojums. 14:29 tika veikta 13 sekunžu dzinēju iedarbināšana, un Discovery attālinājās no SKS.

14. diena

18. aprīlis 04:21 — 20:20 UTC
Discovery atradās autonomā lidojumā, un apkalpe gatavojās nolaisties.

15. diena

19. aprīlis 04:21 — 19:21 UTC
19. aprīlī bija divas nolaišanās iespējas. Slikto laikapstākļu dēļ Kanaveralas ragā tila nolemts nolaišanos atlikt uz nākamo dienu.

16. diena

20. aprīlis 03:21 — 13:08 UTC
20. aprīlī bija piecas nolaišanās iespējas: divas Floridā un trīs Kalifornijā. Nolaišanas notika otrajā piegājienā Kenedija kosmosa centrā.